Pelecanus onocrotalus

O pelicano u onocrotalo (nombre cientifico Pelecanus onocrotalus (Linnaeus, 1758)) ye una especie d'au d'a orden d'os Pelecaniformes y familia Pelecanidae que se reproduz dende lo sud-este d'Europa a traviés d'Asia y Africa, en paúls y lacos mica fundos. Mide de 140 a 180 cm de luengo con un enorme pico rosa y amariello de 28,9 a 47,1 cm y una bolsa gular de color amariella palida opaca. A envergadura d'as alas mide de 226 a 360 cm, estando ista zaguera medida a mas alta entre os animals voladors existents difuera de l'albatros. Lo pelicano s'alimenta sobretot de peix. Sale d'o suyo niedo pa alimentar-se temprano de maitins y puede volar mas de 100 km en busca de birolla. Ameneste de 0,9 a 1,4 kg de pescau per día. A bolsa d'o pelicano sirve simplament como una cullara. Cuan o pelicano empenta o suyo pico baixo l'augua, a parti inferior se cercha, creyando una gran bolsa que se plena d'augua y peixes. A medida que devanta lo tozuelo, a bolsa se contrae, forachitando l'augua pero retenendo a lo peix. Referencias Vinclos externos Se veigan as imáchens de Commons sobre Pelecanus onocrotalus. Wikispecies tiene un articlo sobre Pelecanus onocrotalus.